2026–2027 оқу жылына арналған білім беру гранты (әкім гранты)

Алматы облысының мектеп бітірушілеріне жоғары білім алудың қолжетімділігін қамтамасыз ету және өңір экономикасына қажетті білікті мамандар даярлау мақсатында жергілікті бюджет қаражаты есебінен 2026–2027 оқу жылына Алматы облысы әкімінің 35 білім беру гранты бөлінді, оның ішінде:
· 17 білім беру гранты — интернатурада оқуға;
· 18 білім беру гранты — бакалавриат білім беру бағдарламалары бойынша оқуға.

Бакалавриатта оқуға арналған білім беру гранттары

Бакалавриат бағдарламалары бойынша білім алуға арналған білім беру гранттарын тағайындау конкурсына қатысу үшін құжаттарды қабылдау 2026 жылғы 17–19 тамыз аралығында SDU University қабылдау комиссиясында жүзеге асырылады.
Мекенжайы: Алматы облысы, Қарасай ауданы, Қаскелең қаласы, Абылай хан көшесі, 1/1.
Байланыс телефондары: 8 (727) 307-95-65, +7 702 000-11-33.

Құжаттарды қабылдау екі бағыт бойынша жүргізіледі:
1. Әлеуметтік осал санаттағы азаматтар арасында конкурс — 13 грант.
2. Жалпы конкурс — 5 грант.

18 гранттың жоғары оқу орындары арасында бөлінуі:
· С. Д. Асфендияров атындағы Қазақ ұлттық медицина университеті — әлеуметтік осал санаттағы азаматтарға 3 грант және жалпы конкурс бойынша 2 грант;
· Қазақ ұлттық аграрлық зерттеу университеті — әлеуметтік осал санаттағы азаматтарға 2 грант және жалпы конкурс бойынша 1 грант;
· SDU University — әлеуметтік осал санаттағы азаматтарға 8 грант және жалпы конкурс бойынша 2 грант.


